સુરત જિલ્લાની કડોદરા નગર પાલીકાના વિસ્તરામાં ઠેર ઠેર લારી ગલ્લાઓ ઉપર પાણીપુરીથી લઇ અનેક પ્રકારની ખાણી પીણીની લારી ગલ્લાઓ જોવા મળી રહ્યા છે. ત્યારે થોડા પૈસાની લાલચમાં લારી ગલ્લા વાળાઓ લોકોના સ્વાસ્થ સાથે પણ ચેડા કરતા ખચકાતા નથી ત્યારે ગત રોજ કડોદરા તેમજ પલસાણા કોગ્રેસે કડોદરા નગર પાલીકાઓ ઉપર જઇ હલ્લા બોલ કરતાં કડોદરા પાલીકા હરકતમાં આવી હતી અને લારી ગલ્લા તેમજ હોટલોમાં જઇ ફ્રુડ ઇન્સપેક્ટર તેમજ આરોગ્ય તથા પાલીકાની ટીમોએ એકઠા થઇ તપાસ આરંભી હતી. જેમાં બગડી ગયેલા શાકભાજી ફળો તેમજ ગંદો કચરાનો નાસ કર્યો હતો.તેમજ લારી ગલ્લા તથા હોટલોને પણ નોટીસો ફટકારવામાં આવી હતી. ત્યારે કડોદરા પાલીકા બે દીવસ પહેલાજ સક્રીય થઇને કામગીરી કરી હોત તો મોટા પ્રમાણમાં અખાધ્ય જથ્થો ઝડપી પાડવામાં સફળ રહેતે. પરંતુ ગત રોજ કોગ્રેસે કરેલ દેખાવને લઇ સમગ્ર પંથકમાં ચકચાર મચી જવા પામી હતી. જને લઇ પાલીકા વિસ્તારમાં કોઇ પાણીપુરી તેમજ નાસ્તાની લારીઓ વાળા પણ ચેતી જતાં આજે સવારથીજ તેઓએ પોતાનો ધંધો ચાલુ ન કરતાં પાલીકા પણ કાર્યવાહી કરવામાં મોડી પડી હોય તેમ જાણવા મળી રહ્યુ છે.ત્યારે સુરત તેમજ પલસાણાના ફ્રુડ અન્ડ ડ્રગ વિભાગના બીએમ ચૌધરી,જેબી ભાયાણી, એચપી પાવાગઢી.તથા કડોદરા આરોગ્ય વિભાગ તેમજ કડોદરા નગર પાલીકા મળી ૩૦ લોકોની ટીમે કોડદરા વિસ્તારમાં તપાસ આરંભી હતી. અનેક લારી ગલ્લા તેમજ હોટલો પર નોટીસ ફટકારવામાં આવી હતી.